Kinders dood toe hulle oor kabel struikel | Maroela Media
Ontblote kragdrade in 'n nedersetting in Johannesburg. (Foto: Verskaf)
Twee kinders het doodgeskok nadat hulle oor 'n lewendige kabel gestruikel het. Die kabel was glo ontbloot weens onwettige kragverbindings.
Volgens City Power, Johannesburg se kragverskaffer, het die voorval in 'n informele nedersetting in Cleveland gebeur.
Isaac Mangena, woordvoerder van City Power, het gesê dit is die sesde skokvoorval dié jaar, en kan glo toegeskryf word aan onwettige kragverbindings in gebiede reg oor Johannesburg. In die afgelope twee boekjare is 21 gevalle aangemeld waar mense doodgeskok is.
"Ek wil graag van hierdie geleentheid gebruik maak om inwoners net weer te waarsku oor die gevaar wat onwettige verbindings inhou. Mangolongolo, die nedersetting waar die mees onlangse voorval gebeur het, is 'n brandpunt vir onwettige verbindings en die beskadiging van infrastruktuur."
Mangena sê onwettige verbindings kos die stad ook miljoene rand aan inkomste.
'n Span is na die omgewing ontplooi om die voorval te ondersoek.
Vliegtuig stort neer naby Germiston
Hopelik word die skuldige mense wat die onwettige verbindings maak aangekla van strafbare manslag en die mense wie se huise verbind is met die onwettige verbindings moet aangekla word vir diefstal!!
Kinders is dood en weer gaan niks hiervan kom nie. Our people dreig met geweld as iemand kom om die verbindings te verwyder en die regering sal geskok bly oor die situasie.
Wat is 'n "informele nedersetting"?
Is dit dalk 'n onwettige plakkerskamp?
Kry lyding van anc regering!!!!!
En gaan die SAPD ooit die skuldige ' elektriese ingenieurs ' vastrek en aankla van strafbare manslag en al die ander verwante klagtes? Mense wat baat vind by onwettige kragverbindings wéét presies wie vir hulle die ' werk ' doen en daarvoor betaal. Laat ek nou met my kragmeter karring, dan word ek gearresteer, aangekla, skuldig bevind en kry ook 'n kriminele rekord.